**Foreldresamarbeid i barnehagen**

Rammeplanen 2017 sier dette om:

***Samarbeid mellom hjem og barnehage***

*Barnehagen skal i samarbeid og forståelse med hjemmet ivareta barnas behov for omsorg og lek, og fremme læring og danning som grunnlag for allsidig utvikling, jf. barnehageloven § 1. Betegnelsene «hjemmet» og «foreldrene» omfatter også andre foresatte. Barnehagen skal ivareta foreldrenes rett til medvirkning og arbeide i nært samarbeid og forståelse med foreldrene, jf. barnehageloven § 1 og § 4. Samarbeidet mellom hjemmet og barnehagen skal alltid ha barnets beste som mål. Foreldrene og barnehagens personale har et felles ansvar for barnets trivsel og utvikling.*

*Barnehagen skal legge til rette for foreldresamarbeidet og god dialog med foreldrene. Foreldresamarbeidet skal både skje på individnivå, med foreldrene til hvert enkelt barn, og på gruppenivå, gjennom foreldrerådet og samarbeidsutvalget. På individnivå skal barnehagen legge til rette for at foreldrene og barnehagen jevnlig kan utveksle observasjoner og vurderinger knyttet til enkeltbarnets helse, trivsel, erfaringer, utvikling og læring. Barnehagen skal begrunne sine vurderinger overfor foreldrene og ta hensyn til foreldrenes synspunkter. Samarbeidet skal sikre at foreldrene får medvirke til den individuelle tilretteleggingen av tilbudet. Både foreldrene og personalet må forholde seg til at barnehagen har et samfunnsmandat og verdigrunnlag som det er barnehagens oppgave å forvalte. Barnehagen må tilstrebe at barnet ikke kommer i lojalitetskonﬂikt mellom hjemmet og barnehagen.*

***SU OG FORELDRERÅD***

*Intensjonen med foreldreråd og samarbeidsutvalg er at disse ordningene skal gi mulighet for å ivareta foreldrenes kontakt med barnehagen på en aktiv måte. Foreldrerådet skal fremme foreldrenes fellesinteresser og bidra til at samarbeidet mellom barnehagen og foreldregruppen skaper et godt barnehagemiljø. Foreldrerådet skal bli forelagt saker som er viktige for foreldrenes forhold til barnehagen. Det kreves samtykke fra foreldrerådet dersom foreldrebetalingen settes høyere enn den fastsatte maksimalgrensen.*

*Samarbeidsutvalget skal være et rådgivende, kontaktskapende og samordnende organ. Samarbeidsutvalget skal bli forelagt saker som er viktige for barnehagens innhold og virksomhet, og for forholdet til foreldrene. Samarbeidsutvalget skal fastsette barnehagens årsplan. Øvrige saker av viktighet er for eksempel forslag til budsjett eller driftsendringer.*

I Holthagen barnehage vil vi presiserer hvor viktig det er for å få til ett godt samarbeid mellom barnehage og hjem. Dette er for barnets beste. Vi anser den daglige kontakten ved henting og bringing som det beste grunnlaget for et godt samarbeid. Beskjeder om dagsform, spesielle hendelser og behov er svært viktig informasjon for alle parter. Om vi klarer å samarbeide om grenser, utfordringer og hva vi bør jobbe med med deres barn så blir det veldig forutsigbart for barna. Vi prøver å legge til rette på individnivå, samtidig som vi skal få det til å fungere i en barnegruppe og med andre foreldres ønske.

Om dere har saker dere vil ta opp med avdelingen som dere tenker er spesielt. Da er det veldig fint om dere først tar dette opp med:

1. Pedagogisk leder.

↓

1. Styrer.

↓

1. SU

↓

1. Styret i bhg

↓

1. FUB, Foreldreutvalget for barnehager (nasjonalt)

Om dere har en sak dere ikke vil snakke med barnehagen om, for dere vil holde dere anonym

1. SU, da kan dere be SU snakke med styrer eller pedagogisk leder. Der er en valgt SU medlem på alle avdelingene.
2. FUB, Foreldreutvalget for barnehager (nasjonalt)

Men vi blir veldig glade for at dere tar opp det som bekymrer dere eller stusser på direkte på avdelingen. De har nok svar og begrunnelser for valgene de gjør.

Foreldrerådet:

Hele foreldregruppen er foreldrerådet i barnehagen. Alle har ett ansvar, sammen med personalet, til å skape ett godt og inkluderende miljø i barnehagen for barna, foreldre og personalet. Samlinger for foreldrerådet er på foreldremøter og årsmøter i barnehagen.

Foreldremøter:

Vi inviterer til foreldremøter på høsten og evt ett på våren. Dette er fine anledninger til å høre begrunnelser av valg av arbeidsmetoder og tanker. Dere kan spørre om det er noe dere lurer på, og fin anledning til å knytte kontakt med andre foreldre på avdelingen.

Årsmøte:

Her inviterer vi dere til å melde saker dere vil skal bli tatt opp. Styret, sammen med dere foreldre som møter, diskuterer og stemmer over ulike saker som har blitt meldt og er med på saksliste på innkallingen til møtet.

Foreldresamtaler:

Vi inviterer til foreldresamtaler 2 ganger i året. Dette for å få bedre tid til å snakke med dere foreldre uten barn tilstede. Og der vi sammen kan snakke om barnet og hvordan ting er. Der vi også er avhengig av at dere foreldre snakker om hvordan dere opplever at barnet deres har det. Målet er jo at alle barna skal ha en fin dag i barnehagen. Alle barn skal oppleve: TRYGGHET-TRIVSEL-TILLIT

SU- arrangement:

SU arrangerer flere ting i løpet av året. Sommerfest, juletrefest, vinteraktivitetsdag og dugnader, her er også fine anledninger til å snakke og knytte kontakt med foreldre på din avdeling eller på tvers. Man er sammen med på å lage ett inkluderende miljø i barnehagen med å være tilstede og aktiv på slike arrangement.

Mvh

Sonja Standal.

Daglig leder Holthagen barnehage